Document ID: 32001R2415

Uredba Sveta (ES) št. 2415/2001
z dne 10. decembra 2001
o spremembah Uredbe (ES) št. 2666/2000 o pomoči za Albanijo, Bosno in Hercegovino, Hrvaško, Zvezno republiko Jugoslavijo in Nekdanjo jugoslovansko republiko Makedonijo in Uredbe (ES) št. 2667/2000 o Evropski agenciji za obnovo
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 308 te pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju naslednjega:
(1) Evropska skupnost mora zagotavljati finančno pomoč Nekdanji jugoslovanski republiki Makedoniji tudi za podporo izvajanja Okvirnega sporazuma z 13. avgusta 2001.
(2) Stanje v državi zahteva učinkovito in hitro posredovanje pomoči Skupnosti, kar je najlažje izvesti z lokalnim izvajanjem.
(3) Evropska agencija za obnovo, v nadaljevanju "Agencija", ustanovljena v skladu z Uredbo (ES) št. 2667/2000 [3], ima veliko izkušenj in je primerna za izvajanje pomoči Skupnosti.
(4) Uredba (ES) št. 2666/2000 [4] in Uredba (ES) št. 2667/2000 bi se morali spremeniti zato, da bi se aktivnosti Agencije razširile na Nekdanjo jugoslovansko republiko Makedonijo.
(5) Komisija lahko prenese na Agencijo izvajanje pomoči Skupnosti v Zvezni republiki Jugoslaviji in Nekdanji jugoslovanski republiki Makedoniji po drugih instrumentih.
(6) Pogodba za sprejem te uredbe ne zagotavlja drugih pooblastil kot tistih iz člena 308 −
SPREJEL NASLEDNJO UREDBO:
Člen 1
Uredba (ES) št. 2666/2000 se spremeni kot sledi:v členu 4(1) in (2) se besede "Zvezno republiko Jugoslavijo" nadomestijo z "Zvezno republiko Jugoslavijo in za Nekdanjo jugoslovansko republiko Makedonijo.".
Člen 2
Uredba (ES) št. 2667/2000 se spremeni kot sledi:
1. Člen 1 se nadomesti z naslednjim:
"Člen 1
1. Komisija lahko na Agencijo prenese naslednje naloge:
(i) izvajanje pomoči Skupnosti Zvezni republiki Jugoslaviji in Nekdanji jugoslovanski republiki Makedoniji, določene v členu 1 Uredbe (ES) št. 2666/2000.
(ii) izvajanje pomoči Skupnosti, za katero se odloči Komisija na podlagi drugih razpoložljivih instrumentov za zadevne države. V takih primerih se to izvede v skladu z določbami ustreznih uredb; ne uporabljajo se člen 2(1)(b) in (c), člen 2(2), (3) in (4), člen 4 in člen 5(1)(a) do (c) in (h) te uredbe.
2. S tem namenom se ustanovi Evropska agencija za obnovo, v nadaljevanju "Agencija", z nalogo izvajanja pomoči Skupnosti iz odstavka 1."
2. V členu 2(1)(b) se "Zvezne republike Jugoslavije" nadomesti z "Zvezne republike Jugoslavije in Nekdanje jugoslovanske republike Makedonije".
3. V členu 4(10) se "Zvezni republiki Jugoslaviji" nadomesti z "Zvezni republiki Jugoslaviji in Nekdanji jugoslovanski republiki Makedoniji".
4. V prvemu pododstavku člena 7(3) se "Zvezne republike Jugoslavije" nadomesti z "Zvezne republike Jugoslavije in Nekdanje jugoslovanske republike Makedonije".
5. V drugem pododstavku člena 7(3) se "Zvezni republiki Jugoslaviji" nadomesti z "Zvezni republiki Jugoslaviji in Nekdanji jugoslovanski republiki Makedoniji".
6. V členu 15 se "Zvezno republiko Jugoslavijo" nadomesti z "Zvezno republiko Jugoslavijo in za Nekdanjo jugoslovansko republiko Makedonijo".
Člen 3
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. decembra 2001

Labels: 18
5